**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-106-11/22

Datum: 12.05.2022. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-106-10/22 od 12.05.2022. godine, u postupku javne nabavke radova na izradi horizontalne saobraćajne signalizacije na mreži cesta kojima upravlja JU Direkcija regionalnih cesta TK, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-106-10/22 od 12.05.2022. godine i ugovor za javnu nabavku radova na izradi horizontalne saobraćajne signalizacije na mreži cesta kojima upravlja JU Direkcija regionalnih cesta TK, dodjeljuje se ponuđaču **d.o.o. Sacom Sarajevo za najnižu ponuđenu cijenu od 116.048,40 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Sacom Sarajevo**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-106/22 od 13.04.2022. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 128.205,00 KM.

Obavještenja o nabavci broj 997-1-3-26-3-40/22 objavljeno 14.04.2022. godine, Službeni glasnik BiH broj: 25/22.

Komisija za javnu nabavku imenovana je Rješenjem broj: 05-04-106-3/22 od 28.04.2022. godine. Komisija za javnu nabavku dostavila je dana 09.05.2022. godine Zapisnik o radu Komisije 05-04-106-9/22 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 11.05.2022. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-106-10/22 od 12.05.2022. godine. Ponuda ponuđača d.o.o. Sacom Sarajevo, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 116.048,40 KM bez PDV-a, u postupku javne nabavke radova na izradi horizontalne saobraćajne signalizacije na mreži cesta kojima upravlja JU Direkcija regionalnih cesta TK.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponuđač DOO BULJAN CESTE KREŠEVO u ponudi nije dostavio niti jedan dokaz za uslove propisane tenderskom dokumentacijom u pogledu ekonomsko finansijske sposobnosti ponuđača, kao ni dokaze za postavljene uslove tehničko-profesionalne sposobnosti.

Ponuđač Buljan ceste doo Kreševo nije dostavio ni garanciju za ozbiljnost ponude, kao ni kopiju ponude, kako je to traženo tenderskom dokumentacijom.

Zbog svega navedenog, ponuda ponuđača Buljan ceste doo Kreševo je odbijena kao nepotpuna.

Ponude ostala tri ponuđača (DOO ECOINVEST TUZLA, DOO DOBOJ PUTEVI DOBOJ JUG i DOO SACOM SARAJEVO) zadovoljile su uslove propisane tenderskom dokumentacijom u pogledu opštih, ekonomskih i tehničkih uslova.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| 1. | DOO ECOINVEST TUZLA  DOO SACOM SARAJEVO | 127.600,00 | 100 |
| 2. | DOO DOBOJ PUTEVI DOBOJ JUG | 275.500,00 | 46 |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| 1. | DOO SACOM SARAJEVO | 116.048,40 | 100 |
| 2. | DOO ECOINVEST TUZLA | 116.176,00 | 99 |
| 3. | DOO DOBOJ PUTEVI DOBOJ JUG | 275.500,00 | 42 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva